Αλλιγάτορας - Στο Στόμα του Κροκόδειλου

Υπόθεση:

Ένας γιγάντιος αλιγάτορας που ζει στους υπονόμους του Σικάγο αρχίζει να σπέρνει τον τρόμο στην πόλη.

Σχόλια:

Θυμάμαι ακόμα τον ενθουσιασμό που μου είχε προκαλέσει στα 13 μου το  ALLIGATOR όταν το είχα πρωτοδεί σε VHS. Ο τεράστιος αλιγάτορας μου είχε κάνει μεγάλη εντύπωση ενώ τα gore εφέ πότε δεν σβήστηκαν από τη μνήμη μου, αν και τα είχα μεγαλοποιήσει στο μυαλό μου τόσα χρόνια, πράγμα που κατάλαβα πριν καναδυό μέρες που έπεσε στα χέρια μου η DVD έκδοση αυτής της κλασσικής b-movie της δεκαετίας του ’80. Το ότι την ευχαριστήθηκα σχεδόν το ίδιο με τότε μπορεί μόνο να σημαίνει δύο πράγματα. Ή ότι δεν έχω ωριμάσει σχεδόν καθόλου στα 20 χρόνια που ακολούθησαν, τουλάχιστον από την σινεφίλ πλευρά μου, ή ότι το  ALLIGATOR είναι πράγματι ταινιάρα. Και τώρα που το καλοσκέφτομαι νομίζω ότι ισχύουν και τα δύο.

Ο κακός πατέρας πετάει τον νεοαποκτηθέντα νεογέννητο αλιγάτορα της κορούλας του (!) στην τουαλέτα και αυτός καταλήγει στο σύστημα υπονόμων της πόλης. 12 χρόνια μετά, ο αλιγάτορας κάνει τον καρχαρία του JAWS να κοκκινίζει από ντροπή λόγω μεγέθους και αρχίζει να τρέφεται με τους όχι και τόσο αθώους περαστικούς του υπονόμου. Ένας αστυνομικός (Robert "JACKIE BROWN" Forster) μαζί με μια επιστήμονα που ειδικεύεται στα ερπετά ( Robin Riker) προσπαθεί να πείσει τις αρχές της πόλης ότι ένας ανθρωποφάγος αλιγάτορας ζει στους υπονόμους. Οι τελευταίοι είναι λίγο επιφυλακτικοί χωρίς ιδιαίτερο λόγο, αλλά μια μάχη στον υπόνομο που θα κοστίσει τη ζωή του συνεργάτη του Forster τελικά θα τους πείσει. Όμως, αντί να δώσουν την υπόθεση στον Forster φωνάζουν τον ιδιόρρυθμο συνταγματάρχη Brock ( Henry Silva) για να αναλάβει, με καθόλου επιτυχημένα αποτελέσματα.

Την cult αξία του  ALLIGATOR δεν νομίζω ότι μπορεί να αρνηθεί κανείς, και μάλλον όχι άδικα. Ο  Lewis Teague, περισσότερο γνωστός για τις κινηματογραφικές μεταφορές βιβλίων του  Stephen King όπως "CUJO" και "CAT’S EYE", αλλά και το πιο εμπορικό "THE JEWEL OF THE NILE" του ’85, φτιάχνει μια σφιχτοδεμένη περιπέτεια με αρκετά καλό ρυθμό και πολύ καλή φωτογραφία ιδίως στα σκοτεινά πλάνα του υπονόμου. Σίγουρα δε μιλάμε για κανένα αριστούργημα της 7ης Τέχνης, αλλά μιλάμε για 100% προστιθέμενη αξία από πλευράς θεάματος.

Τα περισσότερα κλισέ του είδους και όχι μόνο είναι παρόντα, όπως ο χαρακτήρας του Forster, ένας «καμένος» μπάτσος που κατηγορεί τον εαυτό του για το χαμό του συναδέλφου του, παθαίνει ψύχωση με τον αλιγάτορα όταν ο τελευταίος τον χρησιμοποιεί για ορεκτικό. Επίσης ο χαρακτήρας του ήρωα και κλασσικού «κακού» των b- movies  Henry Silva είναι κάτι σαν καρικατούρα του κυνηγού καρχαριών του "JAWS", γεμάτος εμμονές και...χωρίς ιδιαίτερη ουσία όταν φτάνει η στιγμή να πιάσει τον αλιγάτορα. <p style="color:rgb(255,255,255);font-family:Tahoma;font-size:12px;line-height:normal;"> Το  ALLIGATOR  περιέχει τουλάχιστον δύο σκηνές ανθολογίας, όπως το γαστρονομικό πάρτι του αλιγάτορα στην αυλή ενός πλούσιου σπιτιού την στιγμή που οι πολυάριθμοι καλεσμένοι απολαμβάνουν αμέριμνοι τα απεριτίφ τους, όπως και η σκηνή στην πισίνα όπου ο αλιγάτορας παίρνει το ορεκτικό του τρώγοντας ένα κακόμοιρο παιδάκι που μέσα στον πανικό βρέθηκε στην πισίνα. Αυτή η σκηνή είχε σχολιαστεί αρκετά την εποχή που κυκλοφόρησε το  ALLIGATOR  και περιττό να σας πω ότι λογοκρίθηκε στις περισσότερες εκδόσεις της ταινίας, παρόλο που δεν είναι γραφικά δοσμένη.

<p style="color:rgb(255,255,255);font-family:Tahoma;font-size:12px;line-height:normal;"> Το φινάλε δεν είναι τίποτα παραπάνω και τίποτα λιγότερο απ’ ότι μαντεύετε, ενώ που και που ο Teague κάνει πιο πικάντικα τα δρώμενα προσθέτοντας αρκετό αναίτιο αλλά πολύ αποτελεσματικό gore. Ο αλιγάτορας είναι αρκετά καλός, αν σκεφτεί κανείς ότι η ταινία γυρίστηκε το 1980 με αρκετά χαμηλό προϋπολογισμό, και γενικά δεν μπορώ να δω πώς κάποιος φίλος του σινεμά με τέρατα δεν θα απολαύσει αυτήν την εντελώς άμυαλη, αλλά υπέρ διασκεδαστική ταινία.

<p style="color:rgb(255,255,255);font-family:Tahoma;font-size:12px;line-height:normal;"> Δώστε του μια ευκαιρία αν δεν το έχετε δει ήδη, γιατί ταινίες με τέρατα δεν γυρίζονται πια με τέτοιο τρόπο.

<p style="color:rgb(255,255,255);font-family:Tahoma;font-size:12px;line-height:normal;"><span style="color:rgb(225,136,0);font-size:18px;">DVD Notes:

<p style="color:rgb(255,255,255);font-family:Tahoma;font-size:12px;line-height:normal;">To ALLIGATOR δεν έχει κυκλοφορήσει σε DVD στην Ελλάδα.

<p style="color:rgb(255,255,255);font-family:Tahoma;font-size:12px;line-height:normal;"><span style="color:rgb(225,136,0);font-size:18px;">Διεθνείς DVD εκδόσεις:

<p style="color:rgb(255,255,255);font-family:Tahoma;font-size:12px;line-height:normal;">R0 Νότια Κορέα (4/3)

<p style="color:rgb(255,255,255);font-family:Tahoma;font-size:12px;line-height:normal;">R2 Γερμανίας (Laser Paradise ) (16/9)

<p style="color:rgb(255,255,255);font-family:Tahoma;font-size:12px;line-height:normal;">R2 Μ. Βρετανία 2 DVD set ( Anchor Bay ) (16/9)

<p style="color:rgb(255,255,255);font-family:Tahoma;font-size:12px;line-height:normal;">R2 Μ. Βρετανία (Digital Entertainment) (4/3)

<p style="color:rgb(255,255,255);font-family:Tahoma;font-size:12px;line-height:normal;">R2 Ολλανδία (Dutch Filmworks) (4/3)

<p style="color:rgb(255,255,255);font-family:Tahoma;font-size:12px;line-height:normal;">Όλες οι εκδόσεις είναι χωρίς περικοπές, με καλύτερη την R2 Γερμανίας, που έχει αναμορφική μεταφορά και πολλά extras.H R2 Μ. Βρετανίας (Anchor Bay) περιέχει και το "ALLIGATOR 2: THE MUTATION" στο δεύτερο δίσκο.